Der er tale om et tre-årigt projekt, hvor Aurion i samarbejde med forskere fra Life i København samt tre nordjyske landmænd blandt andet skal dyrke de glutenfri afgrøder i Nordjylland. Det skriver P4Nordjylland. Aurion bruger årligt 15 tons hirse importeret fra Kina, men målet er fremadrettet at producere det hele i nordjysk muld. - Vi har konstateret, at det kan lade sig gøre, men der er en masse. der skal arbejdes med for at få de rette dyrkningsvilkår frem, siger daglig leder på bageriet og møllen Aurion i Hjørring, Jørn Ussing Larsen til P4. I dag er 15 procent af Aurions produkter glutenfri og over den næste fem-årige periode håber Jørn Ussing, at dette tal stiger til 50.

Opsummering:
Fødevareministeriet støtter det nordjyske bageri Aurion med 7 mio. kr. til dyrkning af glutenfri boghvede og hirse. I Hjørring håber man, at projektet kan føre til flere ansatte.